रोडवेज बेड़े में 1300 नई बसें, मुख्यमंत्री के जिले को एक भी नहीं
सरकारकी स्वीकृति मिलने के बाद रोडवेज अपने बेड़े में 1300 नई बसें शामिल करने जा रहा है। इसके लिए रोडवेज ने बसों की खरीद कर डिपो को नई बसें देना शुरू भी कर दिया है, लेकिन झालावाड़ डिपो को नई बसों के लिए इंतजार करना पड़ सकता है।
वर्तमान में झालावाड़ डिपो के पास एक भी रिक्त 450 किमी का ऐसा शिड्यूल नहीं है, जिसके लिए डिपो को नई बसें दी जा सके। अप्रैल में नई समय सारणी में अगर डिपो को कोई शिड्यूल मिलता है तो उसे नई बसें दी जाएगी। रोडवेज बसों की खरीद में कंपनी ने बसों की पहली रेक रोडवेज को दी है। मुख्यालय से रिक्त शिड्यूल के आधार पर प्रत्येक डिपो को नई बसें दी जा रही है, लेकिन पहली रेक में झालावाड़ डिपो के लिए एक भी बस नहीं है। इसका मुख्य कारण बताया जा रहा है डिपाे के पास एक भी रिक्त शिड्यूल नहीं है, जबकि चालक परिचालकों का कहना है कि डिपो में अधिकांश बसे काफी पुरानी है, जिनको लंबे रूट पर चलाया जा रहा है। ऐसे में झालावाड़ डिपो से चलने वाली बसों में यात्रियों को पुरानी बसों में ही यात्रा करना मजबूरी बना हुआ है।
नई बसों के प्रस्ताव भेज रखे हैं
झालावाड़डिपो के बेडे में 89 बसें शामिल है। इसमें 10 से 12 बसें 2008 माॅडल की बताई जा रही है। इनमें से कुछ बसें कंडम भी घोषित की जा चुकी है। फिर भी डिपो को पहली रेक में एक भी नई बस नहीं मिल पाई है, जबकि पूर्व में झालावाड़ डिपो द्वारा 20 नई बसों की मांग की गई थी। इधर झालावाड़ डिपो के वर्कशॉप प्रबंधक कुलदीप शर्मा ने बताया कि हमने 11 बसें कंडम होने के प्रस्ताव मुख्यालय को भिजवा रखे हैं।
^झालावाड़ डिपो में रिक्त शिड्यूल नहीं है। ऐसे में फिलहाल नई बसें नहीं मिली है। अप्रैल में नई समय सारणी आने पर शिड्यूल मिलता है तो बसें भी दी जाएगी। पहली रेक में झालावाड़ डिपो को एक भी बस नहीं मिलेगी। बीरमारामबेड़ा, मुख्य प्रबंधक, रोडवेज झालावाड़ डिपो
hin_Deva hin_Deva hin_Deva hin_Deva hin_Deva hin_Deva